Lav et referat af nedenstående tekst:

Tekst:
I morges åbnede Kulturmødet på Mors, og til stede var den nyudnævnte kulturminister, Ane Halsboe-Jørgensen (S). Åbningen af Kulturmødet var hendes første officielle gøremål. Hun slog fast, at vi har brug for stærke kulturelle fællesskaber, og at mødet med kunsten kan rigtig meget, hvor vi også kan lære noget om os selv og verden omkring os. Især efter en lang periode, hvor kulturlivet har været lukket ned på grund af coronapandemien, som også betød, at Kulturmødet sidste år ikke var et fysisk møde. - Det går op for os, at vi har savnet kunsten. Lige nu er vi på tærsklen til noget, hvor vi kan gribe en sult. Både efter at være sammen i det kulturelle møde, men også selve mødet med kunsten, sagde Ane Halsboe-Jørgensen i et interview på scenen ved åbningen. Kulturmødet på Mors løber over fire dage til 22. august, hvor der vil være en lang række aktiviteter. Der plejer normalt at være rundt regnet 30.000 mennesker på besøg til Kulturmødet. Øverst i artiklen er der et længere interview med Ane Halsboe-Jørgensen fra dagens åbning af Kulturmødet på Mors.

Referat:
Den nyudnævnte kulturminister, Ane Halsboe-Jørgensen (S), åbnede Kulturmødet på Mors. Det var offentlighedens første mulighed for at opleve den nye kulturminister.